joelniklaus/EU_Wikipedias huggingface dataset:
Φοίνιξ Σανς

Οι Φοίνιξ Σανς (αγγλικά: Phoenix Suns) είναι επαγγελματική ομάδα καλαθοσφαίρισης με έδρα το Φοίνιξ, της Αριζόνα, ΗΠΑ. Αγωνίζονται στο ΝΒΑ και είναι μέλη της Δυτικής Περιφέρειας στην κατηγορία Pacific. Έδρα τους είναι το US Airways Center, χωρητικότητας 18.422 ατόμων. 

Ιδρύθηκαν το 1968 κατά τη διάρκεια της επέκτασης του NBA. Στα 53 χρόνια της ιστορίας τους, έχουν αγωνιστεί στα τελικά του ΝΒΑ τρεις φορές (1976, 1993, 2021).

Λογότυπα 
Ακολουθούν τα λογότυπα του συλλόγου με χρονολογική σειρά:

Γήπεδα 
Arizona Veterans Memorial Coliseum (1968–1992)
US Airways Center (1992—σήμερα)

Επιτυχίες

Τίτλοι Περιφέρειας 
 3 (1976, 1993, 2021)

Τίτλοι Κατηγορίας 
 6 (1981, 1993, 1995, 2005, 2006, 2007)

Αποσυρθέντα νούμερα 
5: Ντικ βαν Άρσντεϊλ
6: Ουόλτερ Ντέιβις
7: Κέβιν Τζόνσον
9: Νταν Μάρλι
24: Τομ Τσέιμπερς
33: Άλβαν Άνταμς
34: Τσάρλς Μπάρκλεϊ
42: Κόνι Χόκινς
44: Πολ Ουέστφαλ

Ρόστερ

Παραπομπές

Εξωτερικοί σύνδεσμοι 

 

 
Ιδρύσεις αθλητικών συλλόγων το 1968
Ιδρύσεις ομάδων καλαθοσφαίρισης το 1968
Οργάνη Ροδόπης

Η Οργάνη (Τουρκικά: Hemetli) είναι χωριό που απέχει 43 χιλιόμετρα οδικώς βορειοανατολικά από την Κομοτηνή με πληθυσμό 511 κατοίκους. 
Ανήκει στον Δήμο Αρριανών. Μέχρι το 2010 αποτελούσε κοινότητα με 2.825 κατοίκους που περιλάμβανε τα χωριά Οργάνη (511), τον Άνω Κάρδαμο (126), τη Βυρσίνη (403), τη Δρανιά (170), τα Καλύβια (84), τον Κάρδαμο (190), την Κάτω Βυρσίνη (173), το Κόβαλο (89), την Κύμη (403), την Μυρτίσκη (433) και τη Σμιγάδα (243). 

Κάθε καλοκαίρι οργανώνεται από την Κοινότητα της Οργάνης το Πανηγύρι Πάλης με λάδι στην τοποθεσία Αλάντεπε, στο οποίο οι παλαιστές παλεύουν αλειμμένοι με λάδι.

Η Οργάνη θεωρείται από τις πιο φτωχές περιοχές της Ελλάδος όπου το μέσο φορολογικό-οικογενειακό εισόδημα είναι στα 8.620 ευρώ. Στο χωριό το κύριο εισόδημα είναι η καλλιέργεια καπνού το οποίο σήμερα δεν είναι επικερδές. Πολλοί νέοι στο χωριό αναγκάζονται να μπαρκάρουν στα καράβια ή να μεταναστεύσουν στο εξωτερικό ως εργάτες.

Παραπομπές

Εξωτερικοί σύνδεσμοι
 Πρώην Κοινότητα Οργάνης
 Γυμνάσιο Οργάνης

Χωριά του νομού Ροδόπης
Πομακοχώρια
Δήμος Αρριανών
Κύπελλο Βραζιλίας (ποδόσφαιρο ανδρών)

Το Κύπελλο Βραζιλίας (πορτογαλικά: Copa do Brasil) είναι μια ποδοσφαιρική διοργάνωση στην οποία συμμετέχουν 64 ομάδες, που αντιπροσωπεύουν τις 26 πολιτείες της Βραζιλίας και την Ομοσπονδιακή περιφέρεια. Χορηγός της διοργάνωσης ήταν η αυτοκινητοβιομηχανία Kia Motors και για το λόγο αυτό η διοργάνωση ήταν γνωστή σαν Copa Kia do Brasil. Εν συνεχεία, χορηγός του Κυπέλλου αποτέλεσε η εταιρία Perdigão. Πλέον η Sadia αποτελεί τον κύριο χορηγό του Κυπέλλου και ως εκ τούτου έχει την ονομασία Copa Sadia do Brasil. Το Κύπελλο Βραζιλίας διεξήχθη για πρώτη φορά το 1989.

Από το 2001 έως το 2012, το Κύπελλο Βραζιλίας διεξαγόταν το πρώτο εξάμηνο του έτους. Τις περιόδους αυτές, λόγω του βαρυφορτωμένου ποδοσφαιρικού προγράμματος στη Βραζιλία το πρώτο εξάμηνο, οι ομάδες που αγωνίζονται στο Κόπα Λιμπερταδόρες δεν είχαν το δικαίωμα να αγωνίζονται στο Κύπελλο Βραζιλίας της ίδιας χρονιάς.

Από το 2013, η διοργάνωση θα διεξάγεται από Μάρτιο μέχρι Νοέμβριο. Οι ομάδες που θα συμμετέχουν στο Κόπα Λιμπερταδόρες θα συμμετέχουν στο Κύπελλο Βραζιλίας το δεύτερο εξάμηνο. Επίσης, οι τέσσερις ομάδες της Βραζιλίας που θα συμμετέχουν στο Κόπα Σουδαμερικάνα θα είναι οι 4 υψηλότερες ομάδες του πρωταθλήματος του προηγούμενου έτους που έχουν ήδη αποκλειστεί από το Κύπελλο Βραζιλίας.

Το κύπελλο Βραζιλίας έχουν κατακτήσει 13 ομάδες. Η Κρουζέιρο είναι η πολυνίκης ομάδα της διοργάνωσης με 6 κατακτήσεις. Η πολιτεία του Σάο Πάολο έχει τις περισσότερες κατακτήσεις (10) σε σύγκριση με τις υπόλοιπες πολιτείες.

Δομή
Η διοργάνωση διεξάγεται με διπλούς αγώνες νοκ-άουτ Στους πρώτους δύο γύρους, η ομάδα που δίνει τον πρώτο αγώνα εκτός έδρας προκρίνεται χωρίς δεύτερο αγώνα, αν κερδίσει τη γηπεδούχο ομάδα με 2 ή περισσότερα τέρματα διαφορά στον πρώτο αγώνα.

Ο κανόνας του εκτός έδρας γκολ χρησιμοποείται στο Κύπελλο Βραζιλίας, γεγονός ασυνήθιστο σε σύγκριση με τις άλλες νοτιαμερικάνικες διοργανώσεις. Για παράδειγμα, στο Κόπα Λιμπερταδόρες υιοθετήθηκε μόλις το 2005.

Το Κύπελλο Βραζιλίας είναι μια ευκαιρία για τις ομάδες από τις μικρότερες πολιτείες να αγωνιστούν με τις μεγάλες ομάδες. Οι προκρίσεις των πιο αδύναμων ομάδων έναντι των δυνατών είναι συνηθισμένο φαινόμενο στην ιστορία του θεσμού.

Ένα ασυνήθιστο χαρακτηριστικό του κυπέλλου Βραζιλίας είναι το γεγονός ότι είναι αδύνατο για μια ομάδα να κερδίσει δύο συνεχόμενα κύπελλα, αφού ο νικητής του προηγούμενου έτους αγωνίζεται στο Κόπα Λιμπερταδόρες, οπότε χάνει το δικαίωμα συμμετοχής στο κύπελλο Βραζιλίας. Ο κανόνας αυτό ισχύει από το 2001 αλλά ούτε από το 1989 έως το 2000 κάποια ομάδα κατάφερε να κατακτήσει σε δύο συνεχόμενες χρονιές το τρόπαιο.

Ευρετήριο

Οι μικρές διοργανώσεις όπως το Ρεκόπα Σουδαμερικάνα, το Διηπειρωτικό Κύπελλο και το Παγκόσμιο κύπελλο συλλόγων δεν συνυπολογίζονται στα νταμπλ και στα τρεμπλ.

Τελικοί

Επίδοση ανά ομάδα

Επίδοση ανά πολιτεία

Δείτε επίσης 
 Πρωτάθλημα ποδοσφαίρου ανδρών Βραζιλίας
 Σύστημα ποδοσφαιρικού πρωταθλήματος Βραζιλίας

Παραπομπές

Εξωτερικοί σύνδεσμοι 

 Επίσημη ιστοσελίδα
Γκρέμιο ΦΜΠΑ

Η Γκρέμιο ΦΜΠΑ (πορτογαλικά: Grêmio FBPA, ) είναι βραζιλιάνικη επαγγελματική ποδοσφαιρική ομάδα από την πόλη Πόρτο Αλέγκρε της πολιτείας Ρίο Γκράντε ντο Σουλ. Αγωνίζεται στο κορυφαίο πολιτειακό πρωτάθλημα Καμπεονάτο Γκαούτσο και στο κορυφαίο εθνικό πρωτάθλημα Σέριε Α. 

Η Γκρέμιο ιδρύθηκε από Άγγλους και Γερμανούς μετανάστες στις 15 Σεπτεμβρίου 1903. Οι κυριότεροι τίτλοι της ομάδας είναι ένα Διηπειρωτικό Κύπελλο, τρία Κόπα Λιμπερταδόρες, δύο εθνικά πρωταθλήματα, πέντε εθνικά κύπελλα και ένα σούπερκαπ Τα χρώματα της ομάδας είναι το μπλε, το άσπρο και το μαύρο. Αγωνίζεται στην Αρένα ντο Γκρέμιο από το 2013, ενώ η ιστορική της έδρα ήταν το Ολίμπικο Μονουμεντάλ από το 1954. 

Η Γκρέμιο διατηρεί μεγάλη αντιπαλότητα με την Ιντερνασιονάλ, αντιπαλότητα που θεωρείται από τις θερμότερες στην Βραζιλία, αλλά και σε όλο τον κόσμο. Τα μεταξύ των δύο ομάδων ντέρμπι είναι γνωστά με την ονομασία Gre–Nal.

Γκαλερί

Επιτυχίες

Διεθνείς
Διηπειρωτικό 
Νικήτρια (1) 1983
Φιναλίστ (1) 1995
Παγκόσμιο Κύπελλο Συλλόγων ΦΙΦΑ
Φιναλίστ (1) 2017

Λιμπερταδόρες
Νικήτρια (3) 1983, 1995, 2017
Φιναλίστ (2) 1984, 2007

Ρεκόπα Σουδαμερικάνα
Νικήτρια (2) 1996, 2018

Εγχώριες

Πρωτάθλημα Α' Βραζιλίας
Νικήτρια (2) 1981, 1996
Φιναλίστ (3) 1982, 2008, 2013

Πρωτάθλημα Β' Βραζιλίας
Νικήτρια (1) 2005

Κύπελλο Βραζιλίας: (5) 
Νικήτρια (5) 1989, 1994, 1997, 2001, 2016
Φιναλίστ (3) 1991, 1993, 1995

Σουπερκόπα ντο Μπραζίλ
Νικήτρια (1) 1990

Κόπα Σουλ
Νικήτρια (1) 1999

Καμπεονάτο Σουλ-Μπραζιλέιρο
Νικήτρια (1) 1962

Καμπεονάτο Γκαούτσο
Πρωταθλήτρια (40) 1921, 1922, 1926, 1931, 1932, 1946, 1949, 1956, 1957, 1958, 1959, 1960, 1962, 1963, 1964, 1965, 1966, 1967, 1968, 1977, 1979, 1980, 1985, 1986, 1987, 1988, 1989, 1990, 1993, 1995, 1996, 1999, 2001, 2006, 2007, 2010, 2018, 2019, 2020, 2021

Κόπα ΦΓΦ 
Νικήτρια (1) 2006

Καμπεονάτο Σιταντίνο ντε Πόρτο Αλέγκρε
Νικήτρια (28) 1911, 1912, 1914, 1915, 1919, 1920, 1921, 1922, 1923, 1925, 1926, 1930, 1931, 1932, 1933, 1935, 1937, 1938, 1939, 1946, 1949, 1956, 1957, 1958, 1959, 1960, 1964, 1965

Παραπομπές

Βιβλιογραφία 
 Enciclopédia do Futebol Brasileiro, Volume 1 – Lance, Rio de Janeiro: Aretê Editorial S/A, 2001.
 Especial Placar – 500 Times do Brasil, São Paulo: Editora Abril: 2003.

Εξωτερικοί σύνδεσμοι 

Ποδοσφαιρικές ομάδες Βραζιλίας
Ιδρύσεις αθλητικών συλλόγων το 1903
Ιδρύσεις ποδοσφαιρικών ομάδων το 1903
Α.Ε.Λ.

Με τη σύντμηση Α.Ε.Λ. είναι γνωστοί οι ακόλουθοι αθλητικοί σύλλογοι:

 Αθλητική Ένωση Λάρισας
 Αθλητική Ένωση Λεκανοπεδίου Καλλονής 
 Αθλητική Ένωση Λεμεσού, αθλητικό σωματείο της Κύπρου
ΑΕΛ Λεμεσού (ποδόσφαιρο), ποδοσφαιρικό τμήμα του σωματείου
ΑΕΛ Λεμεσού (καλαθοσφαίριση ανδρών), καλαθοσφαιρικό τμήμα ανδρών του σωματείου
 Αθλητική Ένωση Λήμνου
 Αθλητική Ένωση Λευκίμμης
 Αθλητική Ένωση Λιβαδειάς
Θεμιστοκλής (αποσαφήνιση)

Το όνομα Θεμιστοκλής και Θεμιστοκλεία μπορεί να αναφέρεται:

Στο ανδρικό όνομα Θεμιστοκλής (Θέμης, Θέμος)
Στην γυναικεία του παραλλαγή Θεμιστοκλεία (Θέμις, Θέμιδα)

Η ονομαστική εορτή και των δύο ονομάτων (ανδρικού, γυναικείου) είναι στις 21 Δεκεμβρίου.

Πρόσωπα
Θεμιστοκλής, αρχαίος Έλληνας πολιτικός και στρατιωτικός.
Άγιος Θεμιστοκλής, άγιος της ορθόδοξης εκκλησίας, του οποίου η μνήμη τιμάται στις 21 Δεκεμβρίου
Θεμιστοκλής Δαραλέξης πολιτικός (   -1890).
Θεμιστοκλής Τρικούπης, (1807-1890), αγωνιστής του ´21.
Θεμιστοκλής Λάζος (   -1911), δικηγόρος και πολιτικός
Θεμιστοκλής Σοφούλης (1860 – 24 Ιουνίου 1949), πολιτικός.
Θεμιστοκλής Πολυκράτης, (1863-1926), συνθέτης και φιλόλογος.
Θεμιστοκλής Διακίδης, (1882 - 1944), λιθογράφος και αθλητής
Θεμιστοκλής Αθανασιάδης Νόβας, (1896 - 14 Μαΐου 1961 ), συγγραφέας.
Θεμιστοκλής Χαριτάκης, (    -1942), πολιτικός επιστήμονας.
Θεμιστοκλής Τσάτσος συνταγματολόγος και πολιτικός (1906 - 1971 ).
Θεμιστοκλής Κουρουσόπουλος, (1921 - 1998 ) δικαστικός.

Σύγχρονοι Έλληνες
Θεμιστοκλής Π. Σοφούλης, πολιτικός
Θέμος Αναστασιάδης, (1958-2019), δημοσιογράφος.
Θεμιστοκλής Νικολαΐδης (1973), παλαίμαχος ποδοσφαιριστής

Θέμης
Θέμης Χολέβας (Θεμιστοκλής Χολέβας) (1926-2007), καλαθοσφαιριστής και αθλητής του στίβου. 
Θέμης Μουστακλής (1934-1958), Έλληνας ποδοσφαιριστής.
Θέμης Ρήγας (1945-1984), ποδοσφαιριστής.
Θέμης Βάγγης (1956 ), παλαίμαχος ποδοσφαιριστής.
Θέμης Καραμουρατίδης, (1981), συνθέτης και ενορχηστρωτής.
Θέμης Μάλλης, δημοσιογράφος και τηλεπαρουσιαστής.
Θέμης Μάνεσης (1945-2017), ηθοποιός.
Θέμης Αδαμαντίδης, τραγουδιστής.

Άλλες χρήσεις
Α.Ο. Θεμιστοκλής, αθλητικός σύλλογος
Θεμιστοκλής Ι (Βρίκιον), πολεμικό πλοίο
Θεμιστοκλής (Φρεγάτα) του πολεμικού ναυτικού.
Αποξηραμένο καλαμάρι

Το αποξηραμένο καλαμάρι είναι αποξηραμένο, μαριναρισμένο, θαλασσινό προϊόν που καταναλώνεται σε παράκτιες ασιατικές χώρες, στην Ρωσία και στην Χαβάη. Κατασκευάζεται από καλαμάρι ή από σουπιά.

Ιστορία και παράδοση  
Το καλαμάρι είναι αρκετά διαδεδομένη πηγή τροφής στις χώρες που βρέχονται απο τον ειρηνικό ωκεανό. Όταν οι χώρες που παρασκεύαζαν αποξηραμένο καλαμάρι άρχισαν να κάνουν εμπόριο με τους Άγγλους για να το αναφέρουν χρησιμοποιούσαν τον όρο "Dried shredded squid" δηλαδή αποξηραμένο ψιλοκομμένο καλαμάρι. Στο Χονγκ Κονγκ έγινε δημοφιλές την δεκαετία του 70’. Στο Μακάο σερβίρεται συνήθως με το παραδοσιακό Μπισκότο αμυγδάλου. Στην Ιαπωνία το αποξηραμένο καλαμάρι είναι Οτσουμάμι (δηλαδή σνακ που καταναλώνεται με συνοδεία αλκοόλ). Στην Κορέα τηγανίζεται μαζί με μείγμα μπαχαρικών και τρώγεται σαν ορεκτικό ή αλατισμένο ως μεζές που συνοδεύει μπύρα σε μπυραρίες.

Παρασκευή
To καλαμάρι βορείου Ειρηνικού κόβεται σε μεγάλα κομμάτια και αφαιρείται το δέρμα του. Βράζει σε θερμοκρασία 65-80°C για 5 λεπτά. Μετά τρίβεται σε μικρές φέτες και αφήνεται να μαριναριστεί για 4 ώρες σε χαμηλή θερμοκρασία. Αποξηραίνεται για 20 ώρες μέχρις ότου να φτάσει σε επίπεδο υγρασίας γύρω στο 40%. Μετά αφήνεται σε κρύο δωμάτιο για 2 εβδομάδες ή περισσότερο. Αργότερα αποξηραίνεται για δεύτερη φορά σε θερμοκρασία 120°C μέχρι η υγρασία να φτάσει στο 25%. Τότε το χρώμα είναι κίτρινο με ανοιχτό καφέ και είναι έτοιμο για συσκευασία.

Κινεζική κουζίνα
Κορεάτικη κουζίνα
Ιαπωνική κουζίνα
τρόφιμα
Σνακ
Αποξηραμένα τρόφιμα
Τρόφιμα με βάση θαλασσινά
Ανάχαρσις ή Περί γυμνασίων

Ο Ανάχαρσις είναι έργο του συγγραφέα Λουκιανού κατά τον 2ο αιώνα μ.Χ., το οποίο βασίζεται στην ιστορία του Σκύθη ηγεμόνα Ανάχαρσι ο οποίος έζησε τον 6ο αιώνα π.Χ. και ταξίδεψε στις πόλεις της αρχαίας Ελλάδας. Στο διήγημά του ο Λουκιανός τον παρουσιάζει να συζητά με τον νομοθέτη Σόλωνα που δίδει στον Ανάχαρσιν πληροφορίες για τις τότε επικρατούσες αντιλήψεις στην αρχαία Αθήνα σχετικά με τη σημασία της αγωγής του πολίτη σε μια ευνομούμενη πόλη, ιδιαίτερα δε περί των γυμναστικών ασκήσεων των νέων.

Θέμα διαλόγου
Το κύριο θέμα του διαλόγου είναι ο τρόπος διαπαιδαγώγησης των νέων και ιδιαίτερα ο αθλητισμός. Για τον ξένο Σκύθη όλες αυτές οι ασχολίες, που ήταν άγνωστες στον λαό του, φαντάζουν άσκοπες και γελοίες. Ο Ανάχαρσις ασκεί την κριτική του με τον τρόπο ενός κυνικού φιλοσόφου. Αμφισβητεί τον συγκεκριμένο τρόπο ζωής και οι παρατηρήσεις του γελοιοποιούν την ενασχόληση με τον αθλητισμό.
Ξεναγείται από τον Σόλωνα στο γυμναστήριο Λύκειο κοντά στο σημερινό Ζάππειο και βλέπουν του νέους που γυμνάζονται ανενόχλητοι μέσα στη λαύρα του καλοκαιρινού μεσημεριού. Ο Ανάχαρσις δεν μπορεί να υποφέρει τον ήλιο και προτού καθίσουν σε σκιερό μέρος ο Σόλων παρατηρεί:« Αυτοί οι μάταιοι κόποι, Ανάχαρσι, οι συνεχείς ανακυβιστήσεις στη λάσπη και οι υπαίθριες ταλαιπωρίες στην άμμο μας εξασφαλίζουν τις άμυνες απέναντι στα βέλη του ήλιου και δεν χρειαζόμαστε πια καπέλο, που να εμποδίζει τις ακτίνες να φτάνουν στα κεφάλια μας».

Η άθληση στην αρχαία Ελλάδα
Στην αρχαία Ελλάδα η άθληση στις απαρχές της  απέβλεπε στην προπαρασκευή πολεμιστών που απαιτούσε σωματική ευεξία και συνδυάστηκε με την υγεία, την ομορφιά, την διασκέδαση, τον έμφυτο ανταγωνισμό, την ανδρεία και με την ιδέα ακόμα της καλλιγένειας, της άποψης πως δύο σώματα σφριγηλά και ωραία θα είχαν αναγκαστικά ανάλογους απογόνους.

Παραπομπές

Εξωτερικοί σύνδεσμοι

Ισοκράτους Αρεοπαγιτικός

Έργα του Λουκιανού
Εκπαίδευση στην αρχαία Ελλάδα
Αθλητισμός της Αρχαίας Ελλάδας
Αθαμάνες

Οι Αθαμάνες ήταν αρχαία ελληνική φυλή που κατοικούσε στη νοτιοανατολική Αρχαία Ήπειρο και τη Δυτική Θεσσαλία. Αν και οι ίδιοι αυτοπροσδιορίζονταν ως Έλληνες, ο Στράβων και ο Εκαταίος ο Μιλήσιος τους θεωρούσαν βαρβάρους. Η ύπαρξη του μύθου του Αθάμαντα και της Ινούς στη Φθιώτιδα δείχνει ότι οι Αθαμάνες εγκαταστάθηκαν εκεί πριν από το 1600 π.Χ. Σύμφωνα με τον Διόδωρο Σικελιώτη, το 395 και το 355 π.Χ. οι Αθαμάνες ήταν ανεξάρτητη ημιβάρβαρη φυλή) και περιστασιακά συμμαχούσαν με τους Αιτωλούς.

Ως βασιλείς της Αθαμανίας αναφέρονται οι Θεόδορος Αθαμανίας, Αμύνανδρος και Σέλιπος.

Χρονολόγιο

Δείτε επίσης 
Αρχαία Ήπειρος

Παραπομπές  

Αρχαία ελληνικά φύλα
Αρχαίοι Ηπειρώτες
Αρχαίοι Θεσσαλοί
Τούξτλα Γκουτιέρρες

Η Τούξτλα Γκουτιέρρες (ισπανικά: Tuxtla Gutiérrez) είναι η πρωτεύουσα και μεγαλύτερη πόλη της μεξικάνικης πολιτείας Τσιάπας. Θεωρείται η πιο ανεπτυγμένη και σημαντική πόλη της πολιτείας και το οικονομικό κέντρο της πολιτείας. Τα περισσότερα από τα δημόσια κτίρια της χρονολογούν από τον 20ο αιώνα.

Καθώς δεν υπήρχε προϊσπανικός οικισμός στο τόπο, το πρώτο μισό του ονόματος “Τούξτλα” αναφέρεται στην περιοχή κοιλάδων. Αρχικά, αυτή η κοιλάδα ονομάστηκε Κογιατόκ από τον ιθαγενή πληθυσμό Ζόκε, το οποίο σημαίνει “γη ή σπίτι των κουνελιών”, οι Αζτέκοι παρεισέφρυσαν στην περιοχή και το ονόμασαν «Τοτστλάν», το οποίο σημαίνει το ίδιο πράγμα,  “Γκουτιέρρες” προστέθηκε στο όνομα της πόλης το 1848 προς τιμήν του Χοακίν Μιγκέλ Γκουτιέρρες, έναν φιλελεύθερο πολιτικό.

Εξωτερικοί σύνδεσμοι 
Κυβέρνηση της Τούξτλα Γκουτιέρρες
Enciclopedia de los municipios de México.

Πόλεις του Μεξικού
Κύπελλο Πρωταθλητριών Ευρώπης στην καλαθοσφαίριση 1984-85

Το Κύπελλο Πρωταθλητριών ομάδων Ευρώπης καλαθοσφαίρισης ανδρών (σήμερα Ευρωλίγκα ανδρών), της περιόδου 1984-85 διεξήχθη με τρεις προκριματικούς γύρους (διπλών αναμετρήσεων), την ημιτελική φάση της εξάδας (10 αγωνιστικές) και τον Τελικό που ορίστηκε στην Αθήνα, στο Στάδιο Ειρήνης και Φιλίας, μεταξύ των δυο πρώτων της κατάταξης του ημιτελικού ομίλου. Στον τελικό προκρίθηκαν η (τότε) γιουγκοσλαβική Τσιμπόνα του Ζάγκρεμπ της σημερινής Κροατίας και η Ισπανική Ρεάλ Μαδρίτης.

Βαθμολογία και αποτελέσματα ομίλου
{|
|-
|

Οι δύο πρώτες ομάδες της κατάταξης προκρίθηκαν στον τελικό της διοργάνωσης.

Ο τελικός
Τσιμπόνα Ζάγκρεμπ  - Ρεάλ Μαδρίτης  87-78.

Παραπομπές 

1984-85
Διοργανώσεις καλαθοσφαίρισης του 1984
Διοργανώσεις καλαθοσφαίρισης του 1985
Αθλητισμός στην Ελλάδα
Α.Ο. Αστέρας Λάρισας

Ο Αθλητικός Όμιλος Αστέρας Λάρισας είναι ελληνικό αθλητικό σωματείο που δραστηριοποιείται στη Λάρισα, στον ομώνυμο νομό, όπου και βρίσκεται η έδρα του, το Κλειστό Γυμναστήριο Αλκαζάρ. Επίσημο έτος ίδρυσής του είναι το 1990 και αγωνίζεται με χρώματα το μπλε και το λευκό. Διατηρεί τμήματα ανδρικής καλαθοσφαίρισης όλων των ηλικιακών βαθμίδων.

Τμήμα καλαθοσφαίρισης ανδρών

Ιστορική αναδρομή 
Ο Αστέρας Λάρισας ιδρύθηκε το 1990 από μια ομάδα φίλων της καλαθοσφαίρισης: Θανάσης Ζησούλης, Xρήστος Ζαχαρέλης, Παναγιώτης Γκρέτσης και Δημήτρης Κουλουράς.

Κατά την πρώτη δεκαετία ύπαρξής του, μέχρι και το 1999, συμμετείχε στο Πρωτάθλημα της Β' Κατηγορίας Ε.Σ.ΚΑ.Θ. Το 1999 κέρδισε σε αγώνα μπαράζ τον Ερμή Τρικάλων, λαμβάνοντας το εισιτήριο ανόδου στην Α2 Κατηγορία της Ε.Σ.ΚΑ.Θ. Την επόμενη χρονιά τερμάτισε στην κορυφή της βαθμολογίας και ανέβηκε στην Α1 Ε.Σ.ΚΑ.Θ. Το 2001 δημιουργήθηκαν για πρώτη φορά τμήματα υποδομής που μετέχουν στα αντίστοιχα παιδικά πρωταθλήματα.

Μετά από μία δεκαετία στην Α1 Ε.Σ.ΚΑ.Θ. ο Αστέρας κατέκτησε το 2010-11 αήττητος σε 22 αγώνες το Πρωτάθλημα της Ε.Σ.ΚΑ.Θ., λαμβάνοντας παράλληλα το δικαίωμα συμμετοχής για πρώτη φορά στην ιστορία του στη Γ' Εθνική Κατηγορία.

Κατά την περίοδο 2011-12, συμμετέχοντας στον 1ο Όμιλο Βορρά της Γ' Εθνικής, ο σύλλογος ολοκλήρωσε τις αγωνιστικές του υποχρεώσεις στην 5η θέση της βαθμολογίας. Την επόμενη χρονιά, 2012-13, τερμάτισε στην 8η θέση της κατάταξης, διασφαλίζοντας την παραμονή του στα εθνικά πρωταθλήματα για μία επιπλέον χρονιά.

Τρέχουσα αγωνιστική περίοδος 
Κατά την τρέχουσα αγωνιστική περίοδο, 2013-14, ο Α.Ο. Αστέρας Λάρισας διαγωνίστηκε στο Πρωτάθλημα της Γ' Εθνικής Κατηγορίας που διοργάνωσε η Ελληνική Ομοσπονδία Καλαθοσφαίρισης και συγκεκριμένα στον 1ο Όμιλο Βορρά. Έχοντας συγκεντρώσει 8 νίκες και 13 ήττες, κατέλαβε τη 10η θέση της τελικής βαθμολογίας, εντός της ζώνης του υποβιβασμού στα τοπικά πρωταθλήματα.

Έδρα του συλλόγου είναι το Κλειστό Γυμναστήριο Αλκαζάρ. Πρόεδρος του διοικητικού συμβουλίου είναι ο Κωνσταντίνος Μπαζάκης, ενώ καθήκοντα πρώτου προπονητή διατηρεί από τον Ιανουάριο του 2014 ο Νικηφόρος Τριανταφυλλίδης. Το ρόστερ του Αστέρα Λάρισας για την αγωνιστική περίοδο 2013-14 συνέθεσαν οι παρακάτω αθλητές:

Παραπομπές

Εξωτερικοί σύνδεσμοι 

 Α.Ο. Αστέρας Λάρισας, επίσημος ιστότοπος.

Αθλητικοί σύλλογοι Λάρισας
Ελληνικοί σύλλογοι καλαθοσφαίρισης
Ελληνικοί σύλλογοι αντιπτέρισης
Σωματεία Ε.Σ.ΚΑ.Θ.
Ιδρύσεις αθλητικών συλλόγων το 1990
Ιδρύσεις ομάδων καλαθοσφαίρισης το 1990
Τελικός ΟΥΕΦΑ Τσάμπιονς Λιγκ 2004

Ο Τελικός του Champions League για το 2004 διεξήχθη στις 26 Μαΐου στο Arena AufSchalke του Γκελζενκίρχεν μεταξύ της ΑΣ Μονακό και της ΦΚ Πόρτο. Ο αγώνας έληξε με σκορ 0:3. Η Πόρτο κατέκτησε το τρόπαιο για δεύτερη φορά στην ιστορία της μετά το 1987. Διαιτητής του αγώνα ήταν ο Κιμ Μίλτον Νίλσεν από τη Δανία.

Λεπτομέρειες τελικού 

 

Κύπελλο Πρωταθλητριών Ευρώπης
Διεθνείς Ποδοσφαιρικές διοργανώσεις στη Γερμανία
Ποδόσφαιρο το 2004
Ουέλι Μάουρερ

Ο Ούλριχ Ουέλι Μάουρερ (Ueli Maurer, γενν. 1η Δεκεμβρίου 1950 στο Βέτσικον (Wetzikon) είναι μέλος του Ελβετικού Ομοσπονδιακού Συμβουλίου και επικεφαλής του Ελβετικού Ομοσπονδιακού Τμήματος αρμοδίου για την άμυνα, την Πολιτική Προστασία και τον Αθλητισμό (υπουργός Άμυνας). Είναι ηγετικό στέλεχος του Ελβετικού Λαϊκού Κόμματος.. Εξελέγη από την Ομοσπονδιακή Συνέλευση για να διαδεχθεί τον ομοσπονδιακό σύμβουλο Σάμουελ Σμιτ το Δεκέμβριο του 2008 και ανέλαβε καθήκοντα την 1η Ιανουαρίου 2009. Την 1η Ιανουαρίου 2013 ανέλαβε Πρόεδρος της Ελβετικής Συνομοσπονδίας για ένα έτος και την 1η Ιανουαρίου 2018 Αντιπρόεδρος επίσης για ένα έτος.

Προσωπικά στοιχεία και επαγγελματική καριέρα
Γιος ενός πτωχού αγρότη, ο Μάουρερ μεγάλωσε στο Τσίρχερ Όμπερλαντ (Zürcher Oberland). Αργότερα απέκτησε δίπλωμα ομοσπονδιακού λογιστή και υπηρέτησε ως διευθυντής της Αγροτικής Ένωσης της Ζυρίχης (1994-2008). Είναι παντρεμένος με 6 παιδιά.

Πολιτική καριέρα 
Από το 1978 ως το 1986 ήταν μέλος της δημοτικής κυβέρνησης του Χίνβιλ (Hinwil) και εξελέγη βουλευτής στο καντόνι της Ζυρίχης το 1983, όπου υπήρξε πρόεδρος ως το 1991. Ηττήθηκε στις εκλογές του 1991 αλλά εξελέγη στις εθνικές εκλογές. Το 1996 εξελέγη πρόεδρος του Λαϊκού Κόμματος.

Στις 10 Δεκεμβρίου 2008 ο Μάουρερ εξελέγη μέλος του Ομοσπονδιακού Συμβουλίου στον τρίτο γύρο της ψηφοφορίας με 122 ψήφους. Ο ίδιος εξελέγη Αντιπρόεδρος της Ελβετικής Συνομοσπονδίας για το 2012 και ξανά το 2018. Στις 5 Δεκεμβρίου 2012 εξελέγη πρόεδρος για το έτος 2013.

Ο Μάουρερ εξελέγη ξανά πρόεδρος της Ελβετικής Συνομοσπονδίας στις 5 Δεκεμβρίου 2018 (συγκεντρώνοντας 201 ψήφους επί συνόλου 209)  και ορκίστηκε την 1η Ιανουαρίου 2019 υπηρετώντας ως τις 31 Δεκεμβρίου της ίδιας χρονιάς.

Παραπομπές

Εξωτερικοί σύνδεσμοι
 

Πρόεδροι της Ελβετικής Συνομοσπονδίας
Τζόναθαν Μενσά

Ο Τζόναθαν Μενσά (γεννημένος στις 13 Ιουλίου 1990), πιο γνωστός ως Τζόναθαν, είναι Γκανέζος επαγγελματίας ποδοσφαιριστής ο οποίος αγωνίζεται ως αμυντικός για λογαριασμό της ομάδας Κολόμπους Κρου και την Εθνική Γκάνας.

Συλλογική Καριέρα

Ασάντι Γκολντ ΣΚ και Φρι Στέιτ Σταρς
2007–2008 και 2008–2009
Ο Τζόναθαν εντάχθηκε στους Φρι Στέιτ Σταρς στη διάρκεια της θερινής διακοπής του 2008 και αποκτήθηκε από την μεγάλη ομάδα της Γκάνας, Ασάντι Γκολντ ΣΚ. Τον Ιούλιο του 2009, υπήρξαν φήμες για ενδεχόμενη μετακόμισή του στον Παναθηναϊκό, αλλά τελικώς ο Τζόναθαν προτίμησε να παραμείνει στην Νοτιοαφρικάνικη ομάδα του.

Ουντινέζε και Γρανάδα ΚΦ
2010–2011
Τον Ιανουάριο του 2010, αφού εντάχθηκε στην Ουντινέζε, μετακόμισε ως δανεικός στην ισπανική Γρανάδα ΚΦ. Καθώς όμως η Ουντινέζε δεν διέθετε θέση ξένου, ο παίκτης ουσιαστικά ανήκε στην θυγατρική ισπανική ομάδα.

Εβιάν-Τονόν-Γκαγιάρ
Στις 8 Ιουλίου 2011, ο Τζόναθαν μετακόμισε στην νεοπροβιβασθείσα ομάδα της γαλλικής Λιγκ 1, Εβιάν, υπογράφοντας συμβόλαιο τετραετούς διάρκειας.

Διεθνής καριέρα

Το 2009, ο Τζόναθαν ήταν μέλος της ομάδας της Γκάνας που συμμετείχε στο αφρικανικό πρωτάθλημα U-20 στο Κιγκαλί, όπου και βοήθησε την Γκάνα να κατακτήσει το τρόπαιο. Οι εμφανίσεις του στη διάρκεια της διοργάνωσης αυτής οδήγησαν στην κλήση του για το Παγκόσμιο Κύπελλο του 2010, το οποίο έλαβε χώρα στην Νότια Αφρική όπου έλαβε τον αριθμό 8 στην φανέλα του, έναν αριθμό που συνήθως χρησιμοποιούσε ο Μικαέλ Εσσιέν. Καθιερώθηκε ως κεντρικό αμυντικό δίδυμο με τον Τζον Μενσά εξαιτίας της απουσίας, λόγω τραυματισμού, του βασικού κεντρικού αμυντικού Ισαάκ Βορσά. Αγωνίστηκε σε δύο από τρία παιχνίδια της Γκάνας για την φάση των ομίλων του Παγκοσμίου Κυπέλλου Ποδοσφαίρου του 2010 και στην νίκη της ομάδας του, στην φάση των 16 της διοργάνωσης, επί των ΗΠΑ.

Διεθνή γκολ

Τίτλοι και βραβεύσεις

Διεθνείς
Νέοι
Γκάνα U-20
 Αφρικανικό Πρωτάθλημα Νέων 2009
 Νικητής Παγκοσμίου Κυπέλλου U-20: 2009

Άνδρες
Γκάνα
Φιναλίστ Κυπέλλου Εθνών Αφρικής: 2010
Ημιτελικά Παγκοσμίου Κυπέλλου: 2010

Παραπομπές 

Γκανέζοι ποδοσφαιριστές
Αμυντικοί ποδοσφαιριστές
Ποδοσφαιριστές Γρανάδα ΚΦ
Ποδοσφαιριστές Εβιάν-Τονόν-Γκαγιάρ
Ποδοσφαιριστές Ασάντι Γκολντ ΣΚ
Ποδοσφαιριστές Φρι Στέιτ Σταρς ΦΚ
Ποδοσφαιριστές Εθνικής Γκάνας
Ποδοσφαιριστές Εθνικής Γκάνας ανδρών U20
Ποδοσφαιριστές Παγκοσμίου Κυπέλλου 2010
Ποδοσφαιριστές Λιγκ 1
Ποδοσφαιριστές Πρέμιερ Λιγκ Ρωσίας
Ποδοσφαιριστές ΦΚ Ανζί Μαχατσκαλά
Ποδοσφαιριστές Ουντινέζε Κάλτσιο
Ποδοσφαιριστές Κυπέλλου Εθνών Αφρικής 2021
Διοργάνωση ποδοσφαίρου Ελλάδας 1915

Διεξήχθη από την 1η Μαΐου έως τις 17 Μαΐου του 1915. Νικητής αναδείχθηκε ο Πανελλήνιος Ποδοσφαιρικός Όμιλος και στους αγώνες β΄ομάδων η Πειραϊκή Ένωσις.

Διοργάνωση 

Την 1 Μαΐου 1915 η Πειραϊκή Ένωσις διοργάνωσε πρωτάθλημα ποδοσφαίρου «υπό την προστασίαν της Α.Υ. του Διαδόχου» με Πανελλήνιο χαρακτήρα. Ο Διάδοχος Γεώργιος ήταν ο πρόεδρος της Ελληνικής Ολυμπιακής Επιτροπής. Νωρίτερα, το Φεβρουάριο του ίδιου έτους, η Πειραϊκή Ένωση της οποίας «επίτιμος πρόεδρος τυγχάνει ο Διάδοχος» είχε διοργανώσει ποδοσφαιρικό τουρνουά μεταξύ ομάδων του Στρατού και των Προσκόπων υπό την προστασία της Επιτροπής Ολυμπιακών Αγώνων.

«Τη εγκρίσει και εποπτεία της Σ. Επιτροπής των Ολυμπιακών Αγώνων προεκυρήχθησαν υπό της Πειραϊκής Ποδοσφαιρικής Ενώσεως Ποδοσφαιρικοί Αγώνες αντί των Πανελληνίων ποδοσφαιρικών τοιούτων. Εις τους αγώνας τούτους εδήλωσαν συμμετοχήν τα εξής ποδοσφαιρικά Σωματεία, δια των πρώτων και δευτέρων ομάδων. 1) Αθηναϊκός Σύλλογος Ποδοσφαιρίσεως 2) Πανελλήνιος Ποδοσφαιρικός Σύλλογος 3) Ποδοσφαιρικός Όμιλος Κόροιβος 4) Ποδοσφαιρικός Όμιλος Άρης 5) Πειραϊκή Ποδοσφαιρική Ένωσις. Την ανωτέραν εποπτείαν θα έχει Επιτροπή απεσταλμένη εκ των αντιπροσώπων πάντων εκ των ανωτέρων Σωματείων ης την μεν προεδρίαν θα έχη αντιπρόσωπος της Πειραϊκής Ποδοσφαιρικής Ενώσεως και προκυρησσούσης τους Αγώνες τούτους, την δ΄ επίτιμον προεδρίαν εν εκ των μελών της Σ. Ολυμπιακής Επιτροπής.» (Εφημερίδα Σκριπ, 12 Μαΐου 1915, σελ.3)

Αγώνες α΄ ομάδων 
Στο πρωτάθλημα συμμετείχαν η Πειραϊκή Ένωση, ο Κόροιβος Αθηνών, ο Πανελλήνιος Ποδοσφαιρικός Όμιλος και το Γουδί. Η εφημερίδα Αθήναι αναφέρει τον Πανελλήνιο Ποδοσφαιρικό Όμιλο ως Πανελλήνιος Ποδοσφαιρικός Όμιλος (Καλαφάτη) Αθηνών για να τονίσει τη διαφορά του από τον προγενέστερο ΠΟΑ αλλά και την σχέση του μεταγενέστερου ΠΠΟ με το αρχικό δημιούργημα του Καλαφάτη και γόννο του ΠΠΟ. Στη συνέχεια εισήχθη στο πρωτάθλημα και ο Εθνικός Γυμναστικός Σύλλογος. Στις 17 Μαΐου του 1915 ο Πανελλήνιος Ποδοσφαιρικός Όμιλος επικράτησε με σκορ 2-1 επί της Πειραϊκής Ένωσης και κατέκτησε το πρωτάθλημα.

Αγώνες β΄ ομάδων 

Επίσης διεξήχθη και πρωτάθλημα β΄ομάδων με πρωταθλήτρια την Πειραϊκή Ένωση. Στον τελικό η Πειραϊκή Ένωση επικράτησε με σκορ 2-1 επί του Πανελληνίου Ποδοσφαιρικού Ομίλου, ο οποίος στις 12 Ιουνίου είχε νικήσει τον Κόροιβο με 3-0. Στον αγώνα του Πανελληνίου Ποδοσφαιρικού Ομίλου με τον Κόροιβο αγωνίστηκαν οι Γ. Μπούρλος, Γ. Δεμερτζής, Δ. Πάλλας, Λ. Ρεγώτης, Θ. Νικολαΐδης, Μ. Χρυσάνθου, Αγ. Δεμερτζής, Λ. Πανουργιάς, Αλ. Δεσποτόπουλος, G. Smith, Π. Λαγουμτζής. Η ΕΠΟ δεν λαμβάνει υπ'όψιν της όλες τις ποδοσφαιρικές διοργανώσεις που έχουν διεξαχθεί πριν τη σύστασή της.

Παραπομπές 

Ποδόσφαιρο το 1915
Ποδοσφαιρικές διοργανώσεις Ελλάδας
Πόντος (καλαθοσφαίριση)

Οι πόντοι στην καλαθοσφαίριση χρησιμοποιούνται για την βαθμολογία των ομάδων. Οι πόντοι μπορεί να επιτευχθούν μέσω των σουτ (δύο ή τρεις πόντοι) ή με ελεύθερες βολές (ένας πόντος). Εάν ένας παίκτης πετύχει καλάθι μέσα από την γραμμή των τριών πόντων, σκοράρει 2 πόντους ενώ αν πετύχει καλάθι πίσω από την γραμμή των τριών πόντων, τότε σκοράρει 3 πόντους. Η ομάδα που έχει πετύχει τους περισσότερους πόντους στο τέλος του παιχνιδιού κερδίζει το παιχνίδι, ενώ αν έρθει ισοπαλία τότε δίνεται 5-λεπτη παράταση.

Ρεκόρ 
 Το ρεκόρ για τους περισσοτέρους πόντους καριέρας στο ΝΒΑ το κατέχει ο Καρίμ Αμπντούλ Τζαμπάρ, με 38.387 πόντους.
 Τον υψηλότερο μέσο όρο καριέρας τον κατέχει ο Μάικλ Τζόρνταν, με 30,12 πόντους ανά αγώνα.
 Στις 2 Μαρτίου 1962, στο εντός έδρας παιχνίδι των Φιλαδέλφεια Ουόριορς ενάντια στους Νιου Γιορκ Νικς (169-147 το τελικό σκορ), ο Ουίλτ Τσάμπερλεϊν έγραψε ιστορία, πετυχαίνοντας 100 πόντους (ρεκόρ σκοραρίσματος στην ιστορία του NBA), εκ των οποίων οι 59 στο δεύτερο ημίχρονο (ρεκόρ πόντων σε ένα ημίχρονο). Παραμένει μέχρι σήμερα η μεγαλύτερη ατομική επίδοση στο NBA και μία από τις μεγαλύτερες στην ιστορία του μπάσκετ. Μεταξύ άλλων, ο Τσάμπερλεϊν είχε επίσης πετύχει μέσα στη σεζόν 78 πόντους ενάντια στους Λέικερς και 73 ενάντια στους Πάκερς. Ως συνέπεια, ολοκλήρωσε τη σεζόν με ρεκόρ πόντων στο πρωτάθλημα της σεζόν 1961-1962 (4.029 συνολικά, δηλαδή 50,4 ανά παιχνίδι), το οποίο επίσης παραμένει αξεπέραστο έως και σήμερα.
 Το ατομικό ρεκόρ στην Ελλάδα, κατέχει ο Αριστείδης Μούμογλου με 145 πόντους, επίδοση που σημειώθηκε στις 13 Ιουλίου 1972 σε έναν αγώνα που ο Ηρακλής κέρδισε τον ΒΑΟ με 172-94. Πέτυχε δηλαδή τους 145 από τους 172 πόντους του Ηρακλή. Ο Μούμογλου πέτυχε 63 πόντους στο πρώτο ημίχρονο και 82 από τους 109 συνολικά του Ηρακλή στο δεύτερο ημίχρονο. Για την ακρίβεια, πέτυχε 72 εύστοχα δίποντα, ενώ το κατόρθωμά του είναι ακόμη πιο μεγάλο αν συνυπολογιστεί πως εκείνη την εποχή στο μπάσκετ δεν είχε θεσμοθετηθεί ακόμα το τρίποντο (καθιερώθηκε διεθνώς το 1984 - 1985). Επίσης πέτυχε μία από τις έξι ελεύθερες βολές που εκτέλεσε. Η επίδοση αυτή, καταγράφτηκε τότε στο βιβλίο των Ρεκόρ Γκίνες, ενώ σήμερα αποτελεί την πέμπτη καλύτερη παγκοσμίως.

Αναφορές 

Ορολογία καλαθοσφαίρισης
Ιζέβσκ

Το Ιζέβσκ (ρωσικά: Ижевск) είναι πόλη της Ρωσίας και πρωτεύουσα της Δημοκρατίας των Ουντμούρτ με πληθυσμό 627.734 κατοίκων σύμφωνα με την απογραφή του 2010. Ιδρύθηκε το 1760 και βρίσκεται στον ποταμό Ιζ, στα δυτικά Ουράλια Όρη.

Από το 1984 έως το 1987, η πόλη ονομαζόταν Ουστίνοφ (Устинов, προς τιμήν του Υπουργού Άμυνας της Σοβιετικής Ένωσης, Στρατάρχης Ντμίτρι Ουστίνοφ). Η πόλη είναι ένα σημαντικό βιομηχανικό κέντρο, και είναι το οικονομικό, βιομηχανικό και διοικητικό κέντρο της δημοκρατίας. Το Ιζέβσκ είναι ιδιαίτερα γνωστό για στρατιωτική βιομηχανία του, με την μεγαλύτερη επιχείρηση πυρομαχικών της Ρωσίας, Izhmash, κατασκευαστής του ΑΚ-47, να βασίζεται στην πόλη.

Παραπομπές

Εξωτερικοί σύνδεσμοι 

 Επίσημη ιστοσελίδα

Ευρωπαϊκές πόλεις της Ρωσίας
Δημοκρατία των Ουντμούρτ
Ανακεφαλαίωση

Με τον όρο ανακεφαλαίωση χαρακτηρίζεται γενικά οποιαδήποτε συνοπτική έκθεση, συνόψιση προηγηθέντος λόγου επί βασικών σημείων, ή συμπερασμάτων.

Οικονομικές επιστήμες
Ως οικονομικός όρος ανακεφαλαίωση ονομάζεται η ενσωμάτωση των τόκων στο κεφάλαιο και ο ανατοκισμός του αθροίσματος. Για παράδειγμα μετά τη λήξη της περιόδου προθεσμιακής κατάθεσης ενός χρηματικού ποσού αν δεν γίνει ανάληψη των τόκων και εκφράζεται επιθυμία συνέχισης νέας προθεσμιακής κατάθεσης, τότε ο τόκος, (αφαιρούμενης της φορολογίας από τον ίδιο χρηματοπιστωτικό φορέα - τράπεζα) προστίθεται στο αρχικό ποσό κατάθεσης (κεφάλαιο) και ανατοκίζεται σε νέα προθεσμιακή περίοδο. Σημειώνεται ότι ανακεφαλαίωση μπορεί να γίνει και σε χρέος με ανάληψη νέου δανείου.

Μουσική
Ως θεωρητικός μουσικός όρος αφορά κυρίως το γ΄ και τελευταίο μέρος της αλέγκρο σονάτας (βλ. και ανακεφαλαίωση (μουσική). Στην ελληνική μουσική θεωρία περί μουσικής μορφολογίας όπως δίδαξαν οι Δημήτρης Μητρόπουλος και Μανόλης Καλομοίρης . Αντίθετα ο Γιάννης Ιωαννίδης χρησιμοποίησε αντ΄ αυτού τον όρο «επανέκθεση».

Πηγές 
 "Εγκυκλοπαίδεια Πάπυρος Larousse Britannica"  τομ.8ος, σελ.267.
Πανελλήνιο πρωτάθλημα ποδοσφαίρου ανδρών 1914

Στις 15 Σεπτεμβρίου του 1913, μετά το πέρας των Βαλκανικών Πολέμων ο ΣΕΑΓΣ κήρυξε την επάνοδο στην ομαλότητα ανακοινώνοντας παράλληλα και την τέλεση των Πανελληνιων Αγώνων της ερχόμενης χρονιάς. Τους Πανελλήνιους Αγώνες διοργάνωσε η Επιτροπή των Ολυμπιακών Αγώνων. Το πανελλήνιο πρωτάθλημα ποδοσφαίρου της περιόδου 1913-1914 διεξήχθη τον Απρίλιο του 1914 με νικητή τον Αθηναϊκό Σύλλογο Ποδοσφαιρίσεως, γνωστότερο ως Γουδί.

Πρωτάθλημα α΄ ομάδων 
Τον Απρίλιο του 1914 η Επιτροπή των Ολυμπιακών Αγώνων διοργάνωσε τους Πανελλήνιους Αγώνες ποδοσφαίρισης. Σύμφωνα με τα δημοσιεύματα της συγκεκριμένης περιόδου οι δυο ισχυρότεροι σύλλογοι της εποχής υπήρξαν ο Αθηναϊκός Σύλλογος Ποδοσφαιρίσεως και η Πειραϊκή Ένωση που αγωνιζόταν συνεχώς στο Ποδηλατοδρόμιο. Ο Αθηναϊκός Σύλλογος Ποδοσφαιρίσεως ήταν η ομάδα που προέκυψε από τη συγχώνευση των συλλόγου ΠΟΑ (μετά την αποχώρηση του Καλαφάτη) με το συλλόγο Π.Σ. Γουδί το 1912, αργότερα όμως ο νέος σύλλογος εμφανίζεται με την ονομασία Γουδί. Στο πρωτάθλημα συμμετείχε και ο Κόροιβος. Ο Πανελλήνιος Ποδοσφαιρικός Όμιλος διεκδίκησε τη συμμετοχή του και κατήγγειλε στη συνέχεια την Επιτροπή των Ολυμπιακών Αγώνων που δεν την ενέκρινε. Πρωταθλητής αναδείχθηκε ο Αθηναϊκός Σύλλογος Ποδοσφαιρίσεως. Ο τελευταίος αγώνας ανακοινώθηκε από την εφημερίδα Εμπρός. «Επίσης αύριον 3 1)2 μ.μ. εν τω Ποδηλατοδρόμιο Ν. Φαλήρου θα διεξαχθή ο τελικός αγών μεταξύ των νικητριών πρώτων ομάδων του Αθηναϊκού Συλλόγου Ποδοσφαιρίσεως και της Πειραϊκής Ποδοσφαιρικής Ένωσης. Τιμή εισόδου δια τους ποδοσφαιρικούς αγώνας η αυτή λεπτών 50 και 25.»

Πρωτάθλημα β΄ ομάδων

Δυο μέρες αργότερα διεξήχθη και το πρωτάθλημα των β' ομάδων των συλλόγων Πανελλήνιος Ποδοσφαιρικός Όμιλος, Α.Σ.Π., Εθνικός Αθηνών, Πειραϊκή Π.Ε., Κόροιβος. Η Επιτροπή των Ολυμπιακών Αγώνων παρά το ότι δεν είχε επιτρέψει τη συμμετοχή του Πανελλήνιου Ποδοσφαιρικού Όμιλου στο πρωτάθλημα των α' ομάδων δεν τον εμπόδισε να συμμετάσχει στο πρωτάθλημα των β' ομάδων.  Ο Πανελλήνιος Ποδοσφαιρικός Όμιλος επικράτησε επί του Κόροιβου με 6-2. Στις 27 Απριλίου νίκησε με 1-0 τον Αθηναϊκό Σύλλογο Ποδοσφαιρίσεως. Την 1η Μαΐου επικράτησε με 2-0 επί του Εθνικού και κατέκτησε το αργυρό κύπελλο ως τρόπαιο του πρωταθλητή β' ομάδων. Από αγώνα του Πανελληνίου Ποδοσφαιρικού Ομίλου με τον Εθνικό έχουν καταγραφεί τα ονόματα εννιά αθλητών του ΠΠΑΟ Δεμερτζής, Μακρής, Μακριδήμος, Αράπογλου, Κροκίδης, Καλαφάτης, Κίσσας, Παπαθανασίου, Δουκάκης.

Παραπομπές

Εγχώρια ποδοσφαιρικά πρωταθλήματα 1913-1914
Πανελλήνιο πρωτάθλημα ποδοσφαίρου
Σπύρος Φουρλάνος

Ο Σπύρος Φουρλάνος (Αθήνα, 19 Νοεμβρίου 1993) είναι Έλληνας ποδοσφαιριστής, που αγωνίζεται στη θέση του μέσου.

Καριέρα

Σε συλλογικό επίπεδο
Ο Φουρλάνος προέρχεται από τις ακαδημίες του Παναθηναϊκού. Στις 27 Νοεμβρίου 2011, κατά τη διάρκεια του αγώνα για το πρωτάθλημα με τον ΟΦΗ, έκανε το ντεμπούτο του με την ομάδα ανδρών του συλλόγου περνώντας ως αλλαγή.

Αν και δεν κατάφερε στα δύο χρόνια με την πρώτη ομάδα του Παναθηναϊκού να καθιερωθεί στη βασική ενδεκάδα, τον ξεχώρισε η βελγική Κλαμπ Μπριζ, που τον απέκτησε τον Μάιο του 2013.

Τον Ιανουάριο του 2014 παραχωρήθηκε με τη μορφή δανεισμού για ένα εξάμηνο στην Καλλονή, με τη λήξη του οποίου αποδεσμεύτηκε ως ελεύθερος.

Το καλοκαίρι του 2014 συμφώνησε με τον Πανιώνιο. Τον Αύγουστο του 2017 ήρθε σε συμφωνία με την Παναχαϊκή.

Στις εθνικές ομάδες
Συμμετείχε σε όλες τις μικρές εθνικές ομάδες. Στην Παίδων από το 2010 έως το 2011, την επόμενη χρονιά υπήρξε μέλος της Νέων και από το 2012 της Ελπίδων. Με τη Νέων συμμετείχε στην τελική φάση του ευρωπαϊκού πρωταθλήματος U19 το 2012, έχοντας συμμετοχή στους τρεις αγώνες των ομίλων, στον ημιτελικό καθώς και στον χαμένο τελικό απέναντι στην Ισπανία.

Παραπομπές

Πηγές
Το προφίλ του Σπύρου Φουρλάνου στο transfermarkt
Ο Σπύρος Φουρλάνος στο UEFA.com
Η καριέρα του Σπύρου Φουρλάνου στο soccerway.com

Εξωτερικοί σύνδεσμοι
Σπύρος Φουρλάνος «Κομμάτι της νέας εποχής του Παναθηναϊκού»
Τα... φυντάνια της Παιανίας
Ο Σπύρος Φουρλάνος και ο Παναγιώτης Μπάλλας στο Contra.gr
Σπύρος Φουρλάνος ο Έλληνας «Φελαϊνί»
Φουρλάνος:"Είμαστε μια οικογένεια"
ΣΠΥΡΟΣ ΦΟΥΡΛΑΝΟΣ: «ΧΩΡΙΣ ΑΓΧΟΣ ΓΙΑ ΤΗΝ ΠΡΟΚΡΙΣΗ» 

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Παναθηναϊκού
Ποδοσφαιριστές Πανιωνίου
Ποδοσφαιριστές Εθνικής Ελλάδας Κ17
Ποδοσφαιριστές Εθνικής Ελλάδας Κ19
Ποδοσφαιριστές Εθνικής Ελλάδας Κ21
Ποδοσφαιριστές Σούπερ Λιγκ Ελλάδας
Ποδοσφαιριστές Κλαμπ Μπρυζ
Ποδοσφαιριστές ΑΕΛ Καλλονής
Ποδοσφαιριστές Παναχαϊκής
Ποδοσφαιριστές Φούτμπολ Λιγκ (Ελλάδα)
Ξηροπόταμος (αποσαφήνιση)

Με την ονομασία Ξηροπόταμος είναι γνωστά:

 Ξηροπόταμος Δράμας, κωμόπολη της Μακεδονίας στην Περιφερειακή Ενότητα Δράμας

 Ξηροπόταμος Θεσσαλονίκης, χωριό της Περιφερειακής Ενότητας Θεσσαλονίκης στο δήμο Βόλβης
 Ξηροπόταμος Έβρου, χωριό της Περιφερειακής Ενότητας Έβρου στη Σαμοθράκη
 Ξηροπόταμος Κεφαλληνίας, οικισμός της Κεφαλλονιάς
 Ξηροπόταμος Σαμοθράκης

 Ξηροπόταμος Ηρακλείου, συνοικία της πόλης του Ηρακλείου Κρήτης

 Ξηροπόταμος (Καστοριά), ποταμός της ανατολικής Περιφερειακής Ενότητας Καστοριάς
 Ξηροπόταμος (Κιλκίς), παραπόταμος του Γαλλικού στην Περιφερειακή Ενότητα Κιλκίς
 Ξηροπόταμος (Άθως), χείμαρρος της χερσονήσου του Άθω, όπου και η ομώνυμη μονή
3200 Φαέθων

Ο Φαέθων (Phaethon ή μερικές φορές λανθασμένα Phaeton) είναι ένας αστεροειδής με ασυνήθιστη τροχιά που τον φέρνει πιο κοντά στον Ήλιο από οποιοδήποτε ονοματισμένο αστεροειδή, αν και υπάρχουν κάποιοι αστεροειδείς χωρίς όνομα, συμπεριλαμβανομένων τριών αριθμημένων, έχουν περιήλιο είναι εγγύτερα στον Ήλιο από τον Φαέθωνα. Γι' αυτούς τους λόγους, ο αστεροειδής πήρε το όνομα Φαέθων, από τον γιο του Ήλιου στην Ελληνική μυθολογία, του Φαέθωνα. Έχει διάμετρο 5,1 χιλιόμετρα.

Ανακάλυψη 
Ο Φαέθων ήταν ο πρώτος αστεροειδής που ανακαλύφθηκε με τη χρήση εικόνων από ένα διαστημόπλοιο. Οι Σάιμον Γκρην και Τζον Ντέιβις τον ανακάλυψαν σε εικόνες που τράβηξε ο διαστημικός δορυφόρος IRAS τις 11 Οκτωβρίου 1983, ψάχνοντας για κινούμενα αντικείμενα. Η ανακάλυψη ανακοινώθηκε στις 14 Οκτωβρίου στο IAUC 3878 μαζί με οπτική επιβεβαίωση από τον Τσαρλς Κόουαλ, ο οποίος ανέφερε ότι είναι αστεροειδής στην εμφάνιση. Του δόθηκε η προσωρινή ονομασία 1983 TB.

Τροχιά 

Έχει κατηγοριοποιηθεί ως ένας Απολλώνειος αστεροειδής (επειδή ο μεγάλος ημιάξονάς του είναι μεγαλύτερος από εκείνον της Γης και το περιηλίου του είναι μικρότερο από 1,017 ΑΜ. Υπάρχουν, επίσης, υποψίες ότι είναι ένα μέλος της οικογένειας των αστεροειδών Παλλάς. Ο Φαέθων έχει διακριθεί ως ο ονοματισμένος αστεροειδής ο οποίος πλησιάζει στον Ήλιο περισσότερο από οποιοδήποτε άλλο· το περιήλιό του είναι στις 0,14 ΑΜ ή περίπου 21 εκατομμύρια χιλιόμετρα, δηλαδή λιγότερο από το μισό της ελάχιστης απόστασης Ήλιου-Ερμή. Διασχίζει τις τροχιές του Ερμή, της Αφροδίτης, της Γης και του Άρη. Η επιφανειακή θερμοκρασία του όταν βρίσκεται στο περιήλιο της τροχιάς του μπορεί να φθάσει τους 1.025 βαθμούς Κέλβιν (750°C).

Φυσικά χαρακτηριστικά 
Η τροχιά του Φαέθων μοιάζει περισσότερο με αυτή ενός κομήτη, παρά ενός αστεροειδή. Όταν πλησίασε στο περιήλιό του τον Ιούλιο του 2009, ο Φαέθων ήταν λαμπρότερος από το αναμενόμενο. Το διαστημόπλοιο STEREO-A, παρατήρησε ότι είχε λαμπρίνει δύο φορές. Ωστόσο, δεν έχει παρατηρηθεί ποτέ να παρουσιάζει κόμη, πίδακα αερίων ή ουρά σκόνης, τα τυπικά χαρακτηριστικά των κομητών. Παρ 'όλα αυτά, λίγο μετά την ανακάλυψή του, ο Φρεντ Γουίπλ παρατήρησε ότι «τα τροχιακά χαρακτηριστικά του 1983 TB όπως εμφανίζονται στο IAUC 3879 σχεδόν συμπίπτουν με τα μέσα τροχιακά στοιχεία 19 Διδυμίδων μετεωριτών που φωτογραφήθηκαν με τις super-Schmidt meteor cameras». Με άλλα λόγια, ο Φαέθων είναι η πηγή της βροχής διαττόντων Διδυμίδες, που λαμβάνει χώρα τα μέσα Δεκεμβρίου, την οποία οι αστρονόμοι έψαχναν για χρόνια. Μυστήριο παραμένει πώς ο Φαέθων κατάφερε να δημιουργήσει τόσα πολλά συντρίμμια - οι Διδυμίδες είναι η βροχή μετεώρων με τη μεγαλύτερη μάζα από όλες - στην τροχιά του, από τη στιγμή που η μάζα που χάνει στο περιήλιό του δεν αρκεί για να αναπληρώσει τα σωματίδια. Ο Φαέθων αναφέρεται και ως «rock comet» (πέτρινος κομήτης).

Παραπομπές

Εξωτερικοί σύνδεσμοι 
 Orbital simulation from JPL (Java)
 Ephemeris

Απολλώνειοι αστεροειδείς
Λαγυνά Έβρου

Τα Λαγυνά είναι χωριό του Νομού Έβρου.

Οι κάτοικοι ήρθαν πρόσφυγες το 1922 από το χωριό Κιουπλί (Κιούπι=μεγάλη λαγήνα, ) της Ανατολικής Θράκης. Η παλαιά του ονομασία ήταν Τσομλεκτσί ().

Το χωριό χτίστηκε στην πλαγιά για να μπορούν οι κάτοικοι να βλέπουν το αρχοντικό τους και την περιουσία τους κάτω από το φως του ήλιου.Τα κειμήλια φυλάγονται στο Εκκλησιαστικό Μουσείο που έστησε ο παπάς του χωριού στο γυναικωνίτη της Αγίας Παρασκευής.

Τα Λαγυνά είναι γνωστά και για τις ψαροταβέρνες με ποταμίσια ψάρια. Στα Λαγυνά υπάρχει σιδηροδρομικός σταθμός, ο οποίος εξυπηρετεί την τοπική κίνηση μεταξύ Αλεξανδρούπολης και Ορεστιάδος.

Πρόσφατα ανακαλύφτηκαν στο υδραγωγείο τάφοι προϊστορικών χρόνων που μοιάζουν με τους Μακεδονικούς. Γίνονται έρευνες.

Παραπομπές 

Χωριά του νομού Έβρου
Δήμος Σουφλίου
Ερμενγκόλ Β΄ του Ουρζέλ

Ο Ερμενγκόλ Β΄ του Ουρζέλ ή Ερμενγκόλ ο Προσκυνητής (Καταλανική γλώσσα : Ermengol I d'Urgell, 1009 - 1038), Κόμης της Ουρζέλ (1010 - 1038) ήταν γιος του Ερμενγόλ Α΄ του Ουρχέλ και της Γαριβέργης την οποία οι Europaische Stammtafeln ταυτίζουν με μια ευγενή από την οικογένεια των Κόμητων της Προβηγκίας υπό την ονομασία Τιβεργία. Όντας ακόμη ανήλικος κατά τον θάνατο του πατέρα του, ξεκίνησε την βασιλεία του υπό την προστασία του θείου του Ραμόν Μπορέλ Κόμη της Βαρκελώνης μέχρι το 1018. Ο Ερμενγκόλ Β΄ πραγματοποίησε προσκύνημα στους Αγίους Τόπους και πέθανε το 1038 στην Ιερουσαλήμ.
Με την βοήθεια του θείου του, ο Ερμενγόλ επιτέθηκε επιτυχώς εναντίον των εδαφών υπό μουσουλμανική κατοχή που βρίσκονταν στα νότια της κομητείας κατακτώντας το Μοντμαγάστρε, Αλός ντε Μπαλαγκέρ, Μαλαγάστρε, Ρουμπιό, και Αρτέζα. Κατά το 1015, ο Άγιος Ερμενγόλ επίσκοπος του Ουρζέλ αποφάσισε να εποικίσει την περιοχή της Γκισόνα. Το 1034 ο Αρνάου Μιρ ντε Τοστ επανέκτησε το κάστρο του Άζε. Οι εμίρηδες του βασιλείου τάιφα της Σαραγόσα και της Λιέιδα παραχώρησαν επίσης εδάφη στην κομητεία και την επισκοπή του Ουρζέλ.

Οικογένεια

Kαταρχάς, νυμφεύθηκε κατά το 1026 κάποια Αρσένδη, για την οποία κανέναν επιπλέον στοιχείο δεν είναι γνωστό.

Χήρος, ξανανυμφεύθηκε σε δεύτερο γάμο κατά το 1030 με κάποια Κωνσταντία η οποία γέννησε τον :

Ερμενγόλ Γ΄ του Ουρχέλ (1031/33 - 1065), Κόμη του Ουρζέλ

Η δεύτερη σύζυγος του απεβίωσε το 1059, διετέλεσε αντιβσίλισσα και κηδεμόνας στο πλευρό του ανήλικου γιου τους Ερμενγόλ Γ΄. Πιθανότατα ήταν η ομώνυμη κόρη του Βερνάρδου Α΄ του Μπεζαλού με την σύζυγο του Τόδα/Αδελαΐδα, μάλλον κόρη τού Γουλιέλμου Β΄ των Μποζονιδών κόμη της Προβηγκίας ή ίσως τού Γουλιέλμου Σάντσεθ της Γασκώνης, κληρονόμησε τον Οκτώμβριο του 2021 τον πατέρα της.

Παραπομπές

Πηγές

Fernández-Xesta, Ernesto. Relaciones familiares entre el condado de Urgel y Castilla y León. Real Academia Matritense de Heráldica y Genealogía, 2001
Monfar, Diego; Bofarull, Pròsper de. Historia de los Condes de Urgel. Barcelona: Establiment litográfico y tipográfico de D. José Eusebio Monfort, 1853
The Bishop Builds a Bridge: Sanctity and Power in the Medieval Pyrenees. Jeffrey A. Bowman, The Catholic Historical Review, 7-8

Ισπανική τάξη ευγενών
Κόμητες του Ουρζέλ
Οίκος της Βαρκελώνης
Αλδοστερόνη

Η αλδοστερόνη είναι μια στεροειδής ορμόνη της οικογένειας των αλατοκορτικοειδών που παράγεται από τη σπειροειδή ζώνη του φλοιού των επινεφριδίων. Δρα κυρίως στο άπω εσπειραμένο και το αθροιστικό σωληνάριο του νεφρώνα, τη λειτουργική μονάδα του νεφρού, και προκαλεί επαναρρόφηση νατρίου και νερού, απέκκριση καλίου και αύξηση της αρτηριακής πίεσης. Η συνολική δράση της αλδοστερόνης είναι η αύξηση της επαναρρόφησης ιόντων και νερού στο νεφρό, αυξάνοντας τον όγκο του αίματος και επομένως την πίεση. Είναι μέρος του συστήματος ρενίνης-αγγειοτενσίνης.

Φάρμακα τα οποία παρεμποδίζουν την έκκριση ή την δράση της αλδοστερόνης χρησιμοποιούνται ως αντιυπερτασικά. Ένα παράδειγμα είναι η σπειρονολακτόνη, η οποία χαμηλώνει την αρτηριακή πίεση καθώς εμποδίζει την αλδοστερόνη να προσδεθεί στον υποδοχέα της: η καθαρή δράση της είναι η ελάττωση την κατακράτησης νατρίου και νερού, αλλά και η αύξηση της συγκέντρωσης καλίου. Η δραστηριότητα της αλδοστερόνης μειώνεται στη νόσο του Άντισον και αυξάνεται στη νόσο του Κονν.

Απομονώθηκε για πρώτη φορά από τους Σίμπσον και Τάιτ το 1953.

Εξωτερικοί σύνδεσμοι

Στεροειδείς ορμόνες
Κορτικοστεροειδή
Ποιος σκότωσε το Χάρι

Ποιος σκότωσε το Χάρι; (αγγλικά: The Trouble with Harry) είναι κινηματογραφική ταινία του Άλφρεντ Χίτσκοκ που γυρίστηκε το 1955.

Υπόθεση
Σε μια ειδυλλιακή επαρχία του Βερμόντ βρίσκεται ένα πτώμα, του Χάρι. Ένας ηλικιωμένος ναυτικός που νομίζει πως αυτός τον σκότωσε στο κυνήγι, θάβει και ξεθάβει πολλές φορές το πτώμα. Καθώς όλοι ψάχνουν να βρουν την ταυτότητα του πτώματος ανακαλύπτουν πως τα είχε με την Τζένιφερ, αλλά κι αυτή η πληροφορία  δεν φωτίζει τις συνθήκες θανάτου του Χάρι. Τελικά ανακαλύπτουν πως είχε πεθάνει από ανακοπή.

Παρατηρήσεις
Ήταν η πρώτη ταινία της Σίρλεϊ Μακ Λέιν.

Πηγή έμπνευσης
Βασίζεται σε ένα μυθιστόρημα του Βρετανού Τζακ Τρέβορ Στόρυ.

Παρατηρήσεις
Η ταινία συνδυάζει μαύρο χιούμορ και ίντριγκα. Πραγματεύεται « το μύθο του προπατορικού αμαρτήματος, όπου το πτώμα (το σημαίνον της ενοχής) γίνεται απλώς αιτία για να έρθουν οι άνθρωποι σε μια καλύτερη επαφή και γνωριμία μεταξύ τους »

Παραπομπές

Πηγές
Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον,Αθήνα, 1986, σελ. 181-183
Pierre Lherminier, Χίτσκοκ, μτφρ. Γιώργος Σπανός, εκδ. Πλέθρον, Αθήνα, 1985, σελ. 106-108
Μπάμπης Ακτσόγλου, Χίτσκοκ, εκδ. Αιγόκερως, Αθήνα, 1985, σελ. 102

Εξωτερικοί σύνδεσμοι
 

Αμερικανικές ταινίες
Ταινίες του 1955
Ταινίες παραγωγής Paramount Pictures
Ταινίες σε σκηνοθεσία Άλφρεντ Χίτσκοκ
Αγγλόφωνες ταινίες
Αμερικανικές ταινίες μυστηρίου
Ταινίες με μουσική σύνθεση Μπέρναρντ Χέρμαν
Αμερικανικές ταινίες μαύρης κωμωδίας
Αμερικανικές κωμικές θρίλερ ταινίες
Κωμικές ταινίες μυστηρίου
Ταινίες γυρισμένες στο Βερμόντ
Ζαν-Ανρί Φαμπρ

Ο Ζαν-Ανρί Καζιμίρ Φαμπρ, γεννήθηκε στις 21 Δεκεμβρίου 1823 στο Σαιν-Λεόν ντυ Λεβεζού (Αβεϊρόν) και απεβίωσε στις 11 Οκτωβρίου 1915 στο Σερινιάν-ντυ-Κοντά (Βωκλύζ), ήταν Γάλλος επιστήμονας, ουμανιστής, νατουραλιστής, μεγάλος εντομολόγος, συγγραφέας με ιδιαίτερη αγάπη για την φύση και, ταυτόχρονα, ποιητής, βραβευμένος από την Γαλλική Ακαδημία, αλλά και έχοντας λάβει πολλά άλλα βραβεία.

Θεωρείται ως ένας από τους πατέρες της ηθολογίας, επιστήμης της συμπεριφοράς των ειδών, και της οικοφυσιολογίας. 

Οι ανακαλύψεις του θεωρούνται υψηλής σημασίας στην Ρωσία, τις Ηνωμένες Πολιτείες και κυρίως την Ιαπωνία όπου ο Ζαν-Ανρί Φαμπρ θεωρείται ως το απόλυτο πρότυπο του συνδυασμού μεταξύ επιστήμονα και ανθρώπου των γραμμάτων και, ως αποτέλεσμα, βρίσκεται στο εκπαιδευτικό πρόγραμμα του Δημοτικού. Είναι επίσης γνωστός παγκοσμίως για το έργο του Εντομολογικές Αναμνήσεις ("Souvenirs entomologiques"), το οποίο μεταφράστηκε σε δεκαπέντε γλώσσες.

« Ένας μεγάλος σοφός που σκέφτεται ωσάν φιλόσοφος, βλέπει ωσάν καλλιτέχνης, αισθάνεται και εκφράζεται ωσάν ποιητής », έτσι χαρακτήρισε ο Ζαν Ροστάν τον Ζαν-Ανρί Φαμπρ.

Επίσης
Ο Φλαμανδός γνωστός καλλιτέχνης Γιαν Φαμπρ υποστηρίζει ότι είναι απόγονος του Ζαν-Ανρί Φαμπρ.

Παραπομπές

Εξωτερικοί σύνδεσμοι 

Γάλλοι συγγραφείς
Ηθολογία
Γάλλοι ποιητές
Γάλλοι οικολόγοι
Εντομολογία
Νικόλαος Παπαδόπουλος (αποσαφήνιση)

Με το όνομα Νίκος, Νικόλας η Νικολάος Παπαδόπουλος μπορεί να αναφέρονται:

 Νικόλαος Παπαδόπουλος Κομνηνός (1651-1740), Ιταλός θεολόγος, φιλόσοφος και νομομαθής από την Κρήτη
 Νικόλαος Παπαδόπουλος (λόγιος) (1769-1820), Ηπειρώτης έμπορος και λόγιος
 Νικόλαος Παπαδόπουλος (αγωνιστής του 1821)
 Νίκος Παπαδόπουλος (Σουηδός πολιτικός) (en) (γ. 1939), βουλευτής, γεννημένος στην Ελλάδα
 Νίκος Παπαδόπουλος (ηθοποιός) (γ. 1962)
 Νίκος Παπαδόπουλος (σεναριογράφος)
 Νίκος Παπαδόπουλος (ποδοσφαιριστής) (γ. 1971)
 Νικόλας Παπαδόπουλος (πολιτικός) (γ. 1973), Κύπριος πολιτικός και δικηγόρος
 Νίκος Παπαδόπουλος (Έλληνας πολιτικός), βουλευτής εκλεγμένος το Σεπτέμβριο 2015 με το ΣΥΡΙΖΑ
 Νίκος Παπαδόπουλος (ποδοσφαιριστής, γεν.1990) (en) (γ. 1990)
 Νικόλας Παπαδόπουλος (πανεπιστημιακός), Ελληνοκαναδός πανεπιστημιακός και συγγραφέας
 Νικόλαος Παπαδόπουλος (προπονητής καλαθοσφαίρισης), προπονητής του τμήματος του ΑΠΟΕΛ
 Νικόλαος Μ. Παπαδόπουλος (1933-2012) θεολόγος παλαιοδιαθηκολόγος και καθηγητής πανεπιστημίου.

Δείτε επίσης 
 Παπαδόπουλος (αποσαφήνιση)